CELEX: 31986R3915
Language: el
Date: 1986-12-22 00:00:00
Title: Κανονισμός (ΕΟΚ) αριθ. 3915/86 της Επιτροπής της 22ας Δεκεμβρίου 1986 που τροποποιεί τον κανονισμό (ΕΟΚ) αριθ. 756/70 σχετικά με τη χορήγηση ενισχύσεως στο αποκορυφωμένο γάλα που μεταποιείται με σκοπό την παρασκευή καζεΐνης και καζεϊνικών αλάτων

Avis juridique important

|

31986R3915

Κανονισμός (ΕΟΚ) αριθ. 3915/86 της Επιτροπής της 22ας Δεκεμβρίου 1986 που τροποποιεί τον κανονισμό (ΕΟΚ) αριθ. 756/70 σχετικά με τη χορήγηση ενισχύσεως στο αποκορυφωμένο γάλα που μεταποιείται με σκοπό την παρασκευή καζεΐνης και καζεϊνικών αλάτων  

Επίσημη Εφημερίδα αριθ. L 364 της 23/12/1986 σ. 0037

***** ΚΑΝΟΝΙΣΜΟΣ (ΕΟΚ) αριθ. 3915/86 ΤΗΣ ΕΠΙΤΡΟΠΗΣ  της 22ας Δεκεμβρίου 1986  που τροποποιεί τον κανονισμό (ΕΟΚ) αριθ. 756/70 σχετικά με τη χορήγηση ενισχύσεως στο αποκορυφωμένο γάλα που μεταποιείται με σκοπό την παρασκευή καζεΐνης και καζεϊνικών αλάτων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 756/70 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1742/86 (4), είχε προβλέψει τις λεπτομέρειες για τη χορήγηση των ενισχύσεων στο αποκορυφωμένο γάλα που μεταποιείται με σκοπό την παρασκευή καζεΐνης και καζεϊνικών αλάτων·  ότι στο παράρτημα IV κεφάλαιο ΙΙ του κανονισμού (ΕΟΚ) αριθ. 756/70 αναφέρονται ορισμένοι ορισμοί· ότι, λαμβάνοντας υπόψη τις μεθόδους αναφοράς που περιλαμβάνονται στην πρώτη οδηγία 85/503/ΕΟΚ της Επιτροπής της 25ης Οκτωβρίου 1985 σχετικά με τις μεθόδους αναλύσεως των βρώσιμων καζεϊνών και καζεϊνικών αλάτων (5), θα πρέπει να τροποποιηθεί το κεφάλαιο ΙΙ του εν λόγω παραρτήματος·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα IV κεφάλαιο ΙΙ του κανονισμού (ΕΟΚ) αριθ. 756/70 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 2 Φεβρουαρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Δεκεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1986, σ. 13.  (2) ΕΕ αριθ. L 119 της 8. 5. 1986, σ. 19.  (3) ΕΕ αριθ. L 91 της 25. 4. 1970, σ. 28.  (4) ΕΕ αριθ. L 151 της 5. 6. 1986, σ. 21.  (5) ΕΕ αριθ. L 308 της 20. 11. 1985, σ. 12.  ΠΑΡΑΡΤΗΜΑ  «ΙΙ. ΕΛΕΓΧΟΣ  α) Μέθοδοι αναλύσεως  για την εφαρμογή του παρόντος κανονισμού είναι υποχρεωτικές οι μέθοδοι αναφοράς που περιλαμβάνονται στην πρώτη οδηγία 85/503/ΕΟΚ της Επιτροπής της 25ης Οκτωβρίου 1985, σχετικά με τις μεθόδους αναλύσεως των βρώσιμων καζεϊνών και καζεϊνικών αλάτων (1), που μνημονεύονται παρακάτω:  1. Προσδιορισμός της περιεκτικότητας σε υγρασία (σε ύδωρ),  2. Προσδιορισμός της περιεκτικότητας σε πρωτεΐνες (πρωτεϊνικές ουσίες),  3. Προσδιορισμός της τιτλοδοτουμένης οξύτητας (ελεύθερη οξύτητα),  4. Προσδιορισμός της τέφρας (P2O5 συμπεριλαμβανομένου).  β) Ορισμοί  1. Περιεκτικότητα σε λιπαρές ουσίες  Ως περιεκτικότητα σε λιπαρές ουσίες, νοείται η ποσότητα της ολικής ουσίας σε ποσοστό βάρους που λαμβάνεται με τη μέθοδο Schmid-Bondzjnski-Ratzlaff ή τη μέθοδο Roese-Gottlieb.  2. Περιεκτικότητα σε πρωτεΐνες πλην της καζεΐνης  Ως περιεκτικότητα σε πρωτεΐνη του γάλακτος πλην της καζεΐνης νοείται εκείνη που προσδιορίζεται με την μέθοδο προσδιορισμού των ομάδων -SH- και -S-S- που συνδέονται με τις πρωτεΐνες, οι δε τιμές αναφοράς είναι 25 % και 3 % αντίστοιχα για την καζεΐνη και για την πρωτεΐνη του ορού σε καθαρή κατάσταση ως έχουν.  3. Περιεκτικότητα σε λακτόζη  Ως περιεκτικότητα σε λακτόζη νοείται εκείνη που προσδιορίζεται με χρωστική αντίδραση με διάλυση θειοφαινόλης μετά από διαλυτοποίηση του προϊόντος σε περιβάλλον οξίνου ανθρακικού νατρίου και διαχωρισμό του ορού με κατακρήμνιση των πρωτεϊνών σε όξινο περιβάλλον.  4. Ολική περιεκτικότητα σε σπόρους  Ως ολική περιεκτικότητα σε σπόρους νοείται εκείνη που προσδιορίζεται με απαρίθμηση των αποικιών που αναπτύσσονται στο χώρο της καλλιέργειας μετά από επώαση για 72 ώρες σε θερμοκρασία 30 °C.  5. Περιεκτικότητα σε κολοβακτηριοειδή  Ως απουσία σε κολοβακτηριοειδή σε 0,1 γραμμάρια του εν λόγω προϊόντος νοείται η αρνητική αντίδραση που λαμβάνεται στο χώρο της καλλιέργειας μετά από επώαση για 24 ώρες σε θερμοκρασία 30 °C.  6. Περιεκτικότητα σε θερμόφιλους οργανισμούς  Ως περιεκτικότητα σε θερμόφιλους νοείται εκείνη που προσδιορίζεται από την απαρίθμηση των αποικιών που αναπτύσσονται στο χώρο της καλλιέργειας μετά από επώαση για 48 ώρες σε θερμοκρασία 55 °C.  γ) Δειγματοληψία  Η δειγματοληψία πραγματοποιείται σύμφωνα με τη διαδικασία που προβλέπεται από τη διεθνή προδιαγραφή ISO 707· τα κράτη μέλη μπορούν ωστόσο να χρησιμοποιήσουν μια άλλη μέθοδο δειγματοληψίας καθόσον η τελευταία είναι σύμφωνη με τις αρχές της προαναφερθείσας προδιαγραφής.  (1) ΕΕ αριθ. L 308 της 20. 11. 1985, σ. 12.»